Vreni Schneider je v svoji karieri nastopila na zimskih olimpijskih v letih 1988 v Calgaryju, 1992 v Albertvillu in 1994 v Lillehammerju. Na igrah leta 1988 je osvojila naslova olimpijske prvakinje v slalomu in veleslalomu, leta 1994 pa je ubranila naslov v slalomu ter osvojila srebrno medaljo v kombinaciji in bronasto v veleslalomu. Na svetovnih prvenstvih je osvojila naslova prvakinje v veleslalomu v letih 1987 in 1989 ter v slalomu leta 1991, naslova podprvakinje v slalomu in kombinaciji leta 1989 ter bronasto medaljo v kombinaciji leta 1991. V svetovnem pokalu je osvojila veliki kristalni globus za zmago v skupnem seštevku svetovnega pokala v sezonah &lt;a href="Svetovni%20pokal%20v%20alpskem%20smu%C4%8Danju%201989"&gt;1988/89&lt;/a&gt;, &lt;a href="Svetovni%20pokal%20v%20alpskem%20smu%C4%8Danju%201994"&gt;1993/94&lt;/a&gt; in &lt;a href="Svetovni%20pokal%20v%20alpskem%20smu%C4%8Danju%201995"&gt;1994/95&lt;/a&gt; ter še šest slalomskih in pet veleslalomskih malih kristalnih globusov. V svetovnem pokalu je osvojila 55 posamičnih zmag, od tega 34 v slalomu, 20 v veleslalomu in eno v kombinaciji. V letih 1988, 1989, 1991, 1994 in 1995 je bila izbrana za švicarsko športnico leta, izbrana je bila tudi za švicarsko športnico stoletja.